Seyðabrævið

right
Seyðabrævið er ein føroysk lóg, sum varð sett í gildi hin 28. juni 1298 av Hákuni Jarli Magnussyni.History.fo, Seyðabrævið 1298 - Kongsbókin Lógin er skrivað á norrønum av biskup Erlandi, og er elsta varðveitta skriv í Føroyum. 

Brævið er ein víðkan av Gulatingslógini (landlov) skrivað í 1274 av Magnus Lagabøte. Erland biskupur var biskupur í Føroyum frá 25. januar 1269 fram til 1305, har hildið er, at Kongur Hákun 5. Magnusson setti hann av, vegnað krav frá føroyingum, tí Erland biskopur kravdi ov nógvan skatt, og kravdi arbeiðsmegi til at byggja nýggja Magnusar-Katedralin.

Tað finnast í dag tvey eintøk av tí 'upprunaliga' Seyðabrævinum. Tað eldra eintakið, sum helst eisini er upprunaeintakið, finst á Tjóðskjalasavninum í Tórshavn. Hitt eintakið er á universitetsbókasavninum í Lund (Svøríki).
H.J. Debes: Føroya søga 2. Skattland og len., Tórshavn 1995. S. 30
Mótsett Føroyingasøgu, sum er skrivað í Íslandi, er Seyðabrævið skrivað í Føroyum, og er ein betri kelda til hvussu tann tíðin var fyri føroyingar.

 16 lógargreinar í Seyðabrævinum
 Reglur um, at seyðaeigarin skal prógva ognarrættin áðren fletting
 Um at ganga á jørð hjá øðrum
 Um ein seyður er á fremmandari jørð
 Um hvussu ein kann temja villan seyð
 Um at at marka seyðin. Her verður gjørt klárt, at um fyrsta markið verður broytt, er tað at meta sum stuldur
 Um seyðahundar sum bíta, endurgjaldsskyldu og um talið av seyðum í einum haga
 Um hvussu long freistin er tá myndugleikarnir koma við ávaring 
 Um skylduna at melda tá seyður kemur á fremmanda jørð
 Um at temja villan seyð - 2. partur 
 Um at leiga jørð
 Um óynsktir gestir og um rættindi hjá fátøkum
 Um vitnir
 Um útreiðlur
 Um bústaðarrætt 
 Um býti av tvøsti og spiki
 Um rekavið vm.

 Myndir 

 Kelda 
 Lund University Library: "Medeltidshandskrift 15, ff. 130v-140r" 

 Bøkur 
 Seyðabrævið / greitt úr hondum hava Jóhan Hendrik W. Poulsen og Ulf Zachariasen ; enskar týðingar: Michael Barnes & David R. Margolin ; tekningar: Janus Kamban. - Tórshavn: Føroya fróðskaparfelag, 1971. - 68 s. : myndir
 Hans Jacob Debes: Føroya søga 2 - Skattland og len. Tórshavn: Føroya Skúlabókagrunnur, 1995
 G. V. C. Young: Færøerne: fra vikingetiden til reformationen; på dansk ved Georg Rona. - Kbh.: Rosenkilde og Bagger, 1982. - 179 s. : myndir (við seyðabrævinum á donskum; upprunatittul : From the Vikings to the Reformation, Douglas, Isle of Man: Shearwater Press, 1979).
 Mikjel Sørlie: En færøysk-norsk lovbok fra omkring 1310: en studie i færøysk språkhistorie. - Tórshavn; Bergen: Universitetsforlaget : Mentunargrunnur Føroya Løgtings, 1965. - 76 s.

 Keldur 

 Ávísingar úteftir 
 Faroestamps.fo - Historic Writings 

Bólkur:Føroya søga